**Uvjeti ostvarivanja prava na pomoć za podmirenje troškova stanovanja:**

1. korisnici prava na zajamčenu minimalnu naknadu
2. samci i kućanstva čiji prosječan mjesečni prihod ostvaren u prethodna tri mjeseca ne prelazi sljedeće iznose:

* samac 1.200,00 kn,
* dvočlano kućanstvo 1.700,00 kn
* tročlano kućanstvo 2.500,00 kn
* četveročlano kućanstvo 3.000,00 kn
* za svakog daljnjeg člana kućanstva cenzus se povećava za 500,00 kn

1. cenzus se povećava za 100% za sljedeće samce i kućanstva:

* hrvatski branitelj iz Domovinskog rata
* hrvatski ratni vojni invalid iz Domovinskog rata
* civilni invalid iz Domovinskog rata
* član kućanstva smrtno stradalog, zatočenog ili nestalog hrvatskog branitelja iz Domovinskog rata
* član kućanstva smrtno stradalog civilnog invalida iz Domovinskog rata
* utvrđena visina tjelesnog oštećenja u visini 80% i više
* korisnik prava na osobnu invalidninu temeljem propisa koji reguliraju prava iz socijalne skrbi
* korisnik prava na doplatak za pomoć i njegu u punom iznosu temeljem propisa koji reguliraju prava iz socijalne skrbi
* samac 2.400,00 kn,
* dvočlano kućanstvo 3.400,00 kn
* tročlano kućanstvo 5.000,00 kn
* četveročlano kućanstvo 6.000,00 kn
* za svakog daljnjeg člana kućanstva cenzus se povećava za 1.000,00 kn

Korisniku koji ovo pravo ostvaruje ovisno o uvjetu prihoda, pravo će biti priznato ukoliko ispunjava i sljedeće uvjete:

1. da korisnik ni nitko od članova kućanstva nema u vlasništvu ili suvlasništvu stan, kuću ili drugi objekt koji mu ne služi za podmirenje osnovnih stambenih potreba, a koji može otuđiti ili iznajmiti i time osigurati sredstva za podmirenje osnovnih životnih potreba
2. da korisnik ni nitko od članova kućanstva nije vlasnik imovine koju bi mogao koristiti ili prodati bez ugrožavanja osnovnih životnih potreba i time osigurati sredstva u iznosu odgovarajućeg cenzusa za ostvarivanje prava iz ove Odluke
3. da korisnik ni nitko od članova kućanstva nije prodao, darovao ili na drugi način otuđio nekretnine i pokretnine u posljednjih godinu dana
4. da korisnik ni nitko od članova kućanstva nema u vlasništvu, niti na korištenje osobno vozilo, osim osobnog vozila koje služi za prijevoz samca ili člana kućanstva korisnika prava po osnovi invaliditeta, starije i nemoćne teško pokretne osobe ili je prema procjeni službene osobe Grada Koprivnice koja provodi ispitni postupak, nužno radi podmirenja nekih drugih osnovnih životnih potreba
5. da korisnik ni nitko od članova kućanstva nema u vlasništvu poslovni prostor koji ne koristi za obavljanje registrirane djelatnosti i vrijedne pokretnine (plovila, umjetnička djela i slično)
6. da korisnik ni nitko od članova kućanstva nije sklopio ugovor o doživotnom ili dosmrtnom uzdržavanju kao primatelj uzdržavanja
7. da korisnik i drugi članovi kućanstva ne mogu osigurati uzdržavanje po nekoj drugoj osnovi.